《九日病中》
明代·蓝智

茅屋黄花共寂寥，病容诗思总无聊。山童夜静分松火，道士天寒送药苗。

落木荒陂秋澹澹，鸣鸡空馆雨潇潇。仙家瑶草年年长，弱水蓬莱路更遥。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。